Skagen Sylte fra Slagter Munch i Skagen blev onsdag kåret som vinder af årets IFC Pris ved International FOOD Contest i Herning. Som begrundelse for at vælge Skagen Sylte som årets vinder sagde dommerne: - IFC Prisen 2015 gives til et kunstværk. Smagen er ren, men også kompleks, og udseender er uovertruffen. Når sylte laves som denne, så må sylte få en renæssance i Danmark - ikke blot i julen. De fleste forbinder sylte med julefrokost, men indehaveren af Slagter Munch Skagen, Jens Munch fortæller, at hans sylte også laves til påske og andre helligdage, hvor slagteren er velbesøgt.

Referat:
Dommerne ved International FOOD Contest i Herning blev forelskede i Slagter Munchs sylte og præmierede den med IFC Prisen 2015.